b'\n_START_ARTICLE_\nVe\xc4\x8digralska videoigra\n_START_PARAGRAPH_\nVe\xc4\x8digralska videoigra je video igra, ki nudi mo\xc5\xbenost hkratnega igranja ve\xc4\x8d igralcev, bodisi izmeni\xc4\x8dno na isti napravi, bodisi isto\xc4\x8dasno na razli\xc4\x8dnih napravah, povezanih s katerim od tipov omre\xc5\xbeij. Ve\xc4\x8dina sodobnih videoiger vklju\xc4\x8duje ve\xc4\x8digralski na\xc4\x8din kot mo\xc5\xbenost poleg enoigralskega, nekatere pa so napisane izklju\xc4\x8dno kot ve\xc4\x8digralske._NEWLINE_V ve\xc4\x8digralskem na\xc4\x8dinu drug \xc4\x8dlovek nadomesti soigralca, ki ga nadzoruje umetna inteligenca. Odvisno od tipa igre lahko igralci sodelujejo pri doseganju cilja igre ali tekmujejo med seboj za najbolj\xc5\xa1i rezultat. Tako igranje pridobi na tekmovalnosti in dru\xc5\xbeabni komponenti, \xc4\x8dlove\xc5\xa1ki nasprotniki pa so lahko zaradi iznajdljivosti tudi ve\xc4\x8dji izziv.'